Pirates of the Caribbean (elokuvasarja)

| Pirates of the Caribbean |
| --- | --- |
 Pirates of the Caribbean -kokoelma, jossa on kaikki sarjan elokuvat.
Ohjaaja:  Gore Verbinski (1–3) Rob Marshall (4) Joachim Rønning & Espen Sandberg (5)
Käsikirjoittaja:  Terry Rossio & Ted Elliott
Tuottaja:  Jerry Bruckheimer
Säveltäjä:  Klaus Badelt Hans Zimmer
Kuvaaja:  Dariusz Wolski (1–4) Paul Cameron (5)
Leikkaaja:  Arthur Schmidt (1) Stephen E. Rivkin (1–3) Craig Wood (1–3) Michael Kahn (4) David Brenner (4) Wyatt Smith (4) Joel Cox (5) Gary D. Roach (5)
Pääosat:  Johnny Depp Geoffrey Rush Kevin McNally Orlando Bloom Keira Knightley Bill Nighy Penélope Cruz Ian McShane Javier Bardem Brenton Thwaites Kaya Scodelario
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures
Ensi-ilta:  2003–2017
Kesto:  602 minuuttia
Alkuperäiskieli:  englanti
Budjetti:  1 145 000 000 $
Tuotto:  4 524 439 761 $
Aiheesta muualla
Virallinen sivusto
 [ Muokkaa Wikidatassa ]   
Infobox OKNimi-testi OK: 
Pirates of the Caribbean on yhdysvaltalainen seikkailuelokuvasarja, jonka ensimmäinen osa julkaistiin vuonna 2003. Sarjan kolme ensimmäistä elokuvaa on ohjannut Gore Verbinski, käsikirjoittanut Ted Elliott ja Terry Rossio sekä tuottanut Jerry Bruckheimer.
Sarjan kolmessa ensimmäisessä osassa pääosissa nähdään Johnny Depp (Jack Sparrow), Orlando Bloom (Will Turner) ja Keira Knightley (Elizabeth Swann). Muita sarjan tärkeitä näyttelijöitä ovat Geoffrey Rush, Jack Davenport, Bill Nighy, Jonathan Pryce, Tom Hollander, Naomie Harris, Lee Arenberg, Mackenzie Crook ja Kevin McNally.
Pirates of the Caribbean -sarjan ensimmäinen elokuva, Pirates of the Caribbean: Mustan helmen kirous, tehtiin Walt Disney -teemapuiston laitteen pohjalta, ja se julkaistiin 9. heinäkuuta 2003. Se on sarjan kolmanneksi eniten tuottanut elokuva.
Ensimmäisen elokuvan yllättävän menestyksen johdosta Walt Disney Pictures teki elokuvalle jatko-osan, Pirates of the Caribbean: Kuolleen miehen kirstun, joka ilmestyi 7. heinäkuuta 2006. Elokuva rikkoi ensi-iltanaan katsojaennätyksen, tuotti lopulta yhteensä 1 066 miljoonaa dollaria ja on sarjan eniten tuottanut elokuva.
Sarjan kolmas osa, Pirates of the Caribbean: Maailman laidalla, sai ensi-iltansa maailmanlaajuisesti 25. toukokuuta 2007. Tässä elokuvassa nähtiin paljon kahden ensimmäisen elokuvan hahmoja, mutta myös uusia hahmoja ja näyttelijöitä.
Kolme ensimmäistä elokuvaa ovat yhteensä tuottaneet jo 2,79 miljardia dollaria ja ovat viidenneksi eniten tuottanut elokuvasarja.
Elokuvasarjan neljäs osa, Pirates of the Caribbean: Vierailla vesillä, sai ensi-iltansa kesällä 2011 ja on sarjan toiseksi eniten tuottanut elokuva. Johnny Depp ja Geoffrey Rush ovat mukana elokuvassa, mutta päänäyttelijöistä Keira Knightley ja Orlando Bloom eivät uusi roolejaan. Penélope Cruz esittää elokuvassa Mustaparran tytärtä ja Jack Sparrow’n entistä rakastettua Angelica Teachia. Neljännen osan ohjasi Rob Marshall, joka korvasi näin Gore Verbinskin.
Elokuvasarjan viides osa, Pirates of the Caribbean: Salazar’s Revenge, sai ensi-iltansa toukokuussa 2017. Uusia näyttelijöitä elokuvassa ovat Javier Bardem, Brenton Thwaites ja Kaya Scodelario.